PATVIRTINTA

Akmenės rajono jaunimo ir

suaugusiųjų švietimo centro

direktoriaus 2023 m. vasario 21 d.

įsakymu Nr. V-

**RESPUBLIKINĖS VIRTUALIOS SPECIALIŲJŲ UGDYMOSI POREIKIŲ TURINČIŲ MOKINIŲ FOTOGRAFIJŲ PARODOS „BUNDANTIS PAVASARIS“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinės virtualios specialiųjų ugdymosi poreikių turinčių mokinių fotografijų parodos „Bundantis pavasaris” nuostatai reglamentuoja parodos–konkurso tikslą, uždavinius, dalyvius, organizavimo tvarką, kūrybinių darbų pateikties reikalavimus, parodos organizavimo ir darbų vertinimo tvarką, autorių apdovanojimą. Kūrybinių darbų paroda skirta Pasaulinei Žemės dienai paminėti. Žemės diena išreiškia viso pasaulio žmonių norą išsaugoti tai, kas visiems mums šiandien svarbiausia – švarią gamtą. Ši diena suvienija žmones bendram rūpesčiui dėl mūsų visų namų.

2. Konkurso organizatorius – Akmenės rajono jaunimo ir suaugusiųjų švietimo centras   
(toliau – Centras), Vytauto g. 3 LT-85124, Naujoji Akmenė, el. paštas: [*rastine@jsscakmene.lt*](mailto:rastine@jsscakmene.lt)*,*tel. (8 425) 56 860*.*

3. Konkurso koordinatorė – Akmenės rajono jaunimo ir suaugusiųjų švietimo centro direktorė Ramutė Bužinskienė.

4. Paroda–konkursas organizuojamas nuotoliniu būdu.

5. Informacija apie parodą–konkursą „Bundantis pavasaris” skelbiama Centro interneto tinklalapyje [https://jsscakmene.lt/](https://jsscakmene.lt/apie/) ir Facebook“ paskyroje.

**II SKYRIUS**

**PARODOS TIKSLAS IR UŽDAVINIAI**

6. Parodos tikslas – pasitelkus šiuolaikines skaitmenines priemones, skatinti mokinius stebėti Lietuvos gamtos kraštovaizdį, ugdyti gebėjimą pastebėti ir atskleisti bundančios gamtos grožį ir savitumą;

7. Parodos uždaviniai:

7.1. padėti mokiniams atskleisti ir realizuoti meninius gebėjimus;

7.2. ugdyti skaitmeninių technologijų naudojimo įgūdžius;

7.3. skatinti mokinių kūrybą ir saviraišką;

7.4. suteikti mokiniams pozityvų emocijų kūrybiniame procese;

7.5. plėtoti mokytojų ir švietimo pagalbos specialistų bendradarbiavimą, dalijimąsi gerąja darbo patirtimi, ugdant specialiųjų poreikių mokinius.

**III SKYRIUS**

**PARODOS–KONKURSO DALYVIAI**

8. Parodoje–konkurse gali dalyvauti Lietuvos ugdymo įstaigų ugdytiniai, turintys specialiųjų ugdymo(si) poreikių.

9. Mokinius konkursui ruošia auklėtojai, mokytojai, švietimo pagalbos specialistai.

**IV SKYRIUS**

**PARODOS–KONKURSO ORGANIZAVIMAS IR VYKDYMAS**

10. Virtuali paroda–konkursas „Bundantis pavasaris” vyks **nuo 2023 m. vasario 22 d. iki 2023 m. gegužės 15 d.** (Pasaulinė Žemės diena) šiais etapais:

10.1. Darbus siųsti iki 2023 m. kovo 15 d. 12.00 val. (imtinai);

10.2. Darbų paskelbimas virtualioje platformoje 2023 m. kovo 21 d.

10.3. Darbų vertinimas iki 2023 m. balandžio 14 d.

10.4. Nugalėtojų paskelbimas 2023 m. balandžio 28 d.

11. Parodos–konkurso dalyviai užpildytą dalyvio anketą (1 priedas) su darbais pateikia el. paštu [jssckonkursai@gmail.com](mailto:jssckonkursai@gmail.com) iki 2023 m. kovo 15 d. Telefonai pasiteiravimui: 8 608 96684   
(Lina J.), 8 670 45735 (Lina Z.).

12. Viename laiške prisegama viena dalyvio anketa ir fotografija. Laiške prašoma nurodyti dalyvio vardą pavardę, amžių, ugdymo įstaigą, mokinį paruošusio pedagogo vardą, pavardę ir jo kontaktinius duomenis.

13. Fotografijos turi būti kokybiškos, pateikiamos JPG, PNG skaitmeniniu formatu. Fotografijų skaitmeninis dydis – ne mažesnis kaip 1,50 MB, tačiau neturi viršyti 20 MB.

14. Failo pavadinimas turi būti: autoriaus vardas pavardė, amžius, ugdymo įstaigos pavadinimas.

15. Konkursui negalima pateikti fotografijų, kurios yra rastos internete ar leidiniuose. Vertinami tik moksleivių autoriniai darbai.

16. Vienas autorius parodai gali pateikti tik vieną nuotrauką.

17. Kūrybinių darbų paroda vyks nuo 2023 m. kovo 20 d. iki 2023 m. gegužės 30 d. Akmenės rajono jaunimo ir suaugusiųjų švietimo centro internetiniame tinklalapyje <https://jsscakmene.lt/apie/> ir Facebook paskyroje.

**V SKYRIUS**

**KONKURSO DARBŲ VERTINIMAS IR APDOVANOJIMAS**

18. Organizatorių sudaryta vertinimo komisija (toliau – Komisija) išrinks I–III vietų nugalėtojus pagal šiuos kriterijus:

18.1. Fotografijos kokybė – atsižvelgiama į bendrą vaizdo kokybę bei raišką;

18.2. Fotografijos turinys – aktualumas, temos perteikimas;

18.3. Fotografijos emocinis įspūdis – vertinamas kūrybiškumas.

19. Nugalėtojai bus apdovanojami diplomais, o jų mokytojai padėkomis.

20. 2023 m. gegužės mėn. nugalėtojai bus skelbiami Akmenės rajono jaunimo ir suaugusiųjų švietimo centro internetiniame puslapyje <https://jsscakmene.lt/> ir paskelbti Facebook paskyroje (https://www.facebook.com/profile.php?id=100083102388497). Diplomai ir padėkos raštai bus siunčiami registracijos metu nurodytu el. paštu.

**VI SKYRIUS**

**BAIGIAMOSIOS NUOSTATOS**

21. Organizatoriai turi teisę be atskiro autoriaus sutikimo ir nemokėdami honorarų atsiųstas fotografijas (nurodant jų autorystę) naudoti nekomerciniais tikslais – konkurso viešinimui ir mokinių fotografijos populiarinimui, publikavimui internetinėje erdvėje.

22. Atsiųsdami fotografijas ir dalyvio anketas autoriai patvirtina, kad yra parodai–konkursui pateiktų fotografijų autoriai. Už autorių teisių pažeidimus pagal galiojančius teisės aktus atsako fotografijas atsiuntę konkurso dalyviai.

23. Dalyvavimas šiame parpdoje–konkurse reiškia autorių sutikimą su visomis nuostatų sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**RESPUBLIKINĖS KŪRYBINIŲ DARBŲ PARODOS – KONKURSO**

**„BUNDANTIS PAVASARIS“ DALYVIO PARAIŠKA**

|  |  |
| --- | --- |
| **Įstaigos pavadinimas** |  |
| **Dalyvio amžius** |  |
| **Mokyklos el. paštas** |  |
| **Mokytojo vardas pavardė** |  |